**TAR KÁROLY,**

író, szerkesztő, 1935. augusztus 30-án született Kolozsváron. Apja Károly, cipész munkás, anyja, Király Vilma, édesipari munkás. Felesége, született Paizs Margit, szakképzett könyvtáros (1938–1994). Gyerekei: Koppány Zsolt (1964–1982), Zsuzsanna (1967) foghigénikus. Tanulmányai: fémipari technikum (1948–1952), bukaresti St. Gheorghiu Akadémia., újságíró szak (1961–1963); Marosvásárhelyi Pedagógiai Főiskola (1967–1971), Sajtóvezető képző, Bukarest (1972–1974). Dolgozott lakatosként, műszaki rajzolóként és tervezőként, l958–68: a kolozsvári *Igazság* napilap munkatársa. 1968-ban elvi okokból kilép a laptól és fél évig a Helyiipari Vállalat technikusa, 1968–1970: az utolsó magyar nemzetiségi közművelődési felügyelő Kolozs megyében, 1970-től az *Ifjúmunkás* rovatvezetője, publicistája, az Ifjúmunkás Matinék újraindítója, az *Ifjúmunkás Zsebszínház* egyik alapítója, 1987–1988: a *Napsugár* és a *Haza Sólymai* irodalmi gyermeklapok főszerkesztője.

1990-ben a Kolozs megyei RMDSZ szervezőbizottságának vezetője, a *Szabadság* napilap egyik alapítója, külső munkatársa; megszűnéséig a *Szabad Európa Rádió* tudósítója. 1991-ben az *Erdélyi Szépmíves Céh* újraalakításának egyik önkéntes szervezője és törvényes beiktatója, a *Magyar Nemzet* tudósítója, az *Erdélyi Kiskönyvtár* alapítószerkesztője, 1994 végétől 1995-ig az ESZC intézője, 1993-tól az *Erdélyi Napló* főmunkatársa.

1995 végén, fia, szülei és felesége halála után, svéd–magyar unokái nevelésére Svédországba megy, 1997-től (megszűnéséig) a Svédországi Magyarok Országos Szövetsége Anyanyelvünk Alapítványának kurátora, könyvsorozatának elindítója (*Vallomások az anyanyelvről*, Glória Kiadó, 1999, Kolozsvár; Tar Károly: *Svédországi magyarító szószedet*, Debrecen, 2004). 1998-tól a *Lundi Lap* alapítószerkesztője, a *Lundi Lap Társaság* alapítója, 1999-ben a kolozsvári *Krónika* tudósítója, a *Magyar Liget*, a dél-svédországi magyarok családi lapja (http://hhrf.org/magyarliget) és az *Ághegy* című skandináviai magyar irodalmi és művészeti lapfolyam (http://www.hhrf.org/aghegy ) alapítója és szerkesztője, 2002-től a lundi rádió magyar adásának (Liget Rádió) alapítószerkesztője, a *Lundi Magyar Kulturfórum* titkára, 2005-től a bevándorlók svéd nyelvű lapjának az *Över Gränser* főszerkesztője, az *Ághegy-Liget Baráti Társaság* alapítója és tiszteletbeli elnöke, a *Magyar Nyelv és Kultúra Nemzetközi Társaságának* választmányi tagja.

2018 nyarán feleségül veszi Kovács Nemere, egykori munkatársa özvegyét, Dr. József Mária Magdolna nyelvész névkutatót, egyetemi adjunktust, újságírót, a *Családi Tükör* volt főszerkesztőjét. Svéd-erdélyi kétlakiságra berendezkedve írói és szerkesztői munkával szolgálják hivatásukat.

Tagja a *Román-, a Magyar- és a Svéd Írószövetségnek,* valamint az *Erdélyi Magyar Írók Ligájának*. 2002-ben, a *Magyar Írószövetség* irodalmi pályázatán különdíjat, 2006-ban, a *Várad* folyóirat Horváth Imre pályázatán különdíjat, 2006-ban az *Irodalmi Jelen* regénypályázatán *Szerenád dobra, cintányérra és egyéb ütőhangszerekre* című munkájáért különdíjat kapott. A magyar művelődésben végzett munkájáért 2003-ban a *Magyar Kultúra Lovagja* címmel tüntették ki, 2011-től a Lovagrend alapító tagja. 2013-ban az *Ex Libris* díjat kapott. 2014-ben a *Magyar Érdemrend Lovagkeresztjével*, 2014-ben a Magyar Újságíró Szövetség *Aranytoll díjával,* 2016-ban a *Pro Cultura Hungarica* emlékplakettel tüntették ki.

**Munkái:**

*Köszönöm, jól vagyok* (kisregény, Irodalmi Könyvkiadó, Buk., 1969), http://mek.oszk.hu; *Hazai utakon* (riportok., Dacia Könyvkiadó, Kv., 1976); *Nyári mese* (regény, Dacia Könyvkiadó, Kv., 1981), http://mek.oszk.hu/0200/02066; *Pléhmadár* (novellák, Kriterion Könyvkiadó, Buk., 1982); *Szerelmes földrajz* (riportok, Dacia Könyvkiadó, Kv., 1983, <http://mek.oszk.hu/02700/02716> ); *Az ismert katona* ( regény, Dacia Könyvkiadó, Kv., 1985), http://mek.oszk.hu ; *Viselkedjünk* (illemkönyv, Dacia Könyvkiadó, Kv., 1987); *Vakációs mesék* (meseátdolgozások, Napsugár melléklet, Kv., 1988) *Tótágas* (színjáték, Színház, Bp., 1988 és Nis Kiadó, Kv., 1994), http://mek.oszk.hu/01900/011913; *Romániai magyar nyelvvédő szótár*  (Sztranyiczki Mihállyal, NIS Kiadó, Erdélyi Kiskönyvtár sorozat 1., Kv., 1992); *Erdélyért kiáltom* (közírások, NIS Kiadó, Erdélyi Kiskönyvtár 2., Kv. 1992) http://mek.oszk.hu/02000/02024; *Bíró György aliász Kutya nekifutásai és kutyagolásai a mindig rózsás sportpályákon és a babértalanul is egyetlen életben* (Koppány Zsolt néven, regényrészlet, NIS Kiadó, Erdélyi Kiskönyvtár 3. Kv., 1992); *Bög Viola Társaság* (hármas regény, Erdélyi Szépmíves Céh, Kv., 1994, <http://mek.oszk.hu/10400/10463> ); *Faragott fájdalom* ( napló, NIS Kiadó, Kv., 1995) http://mek.oszk.hu/01700/01703 ; *Tótágas pillanatok* (egypercesek, Erdélyi Híradó Lap- és Könyvkiadó, Kv., 1995) http://mek.oszk.hu/02100/02116; *Gyászpárta* (versek, Erdélyi Híradó Lap- és Könyvkiadó, Kv., 1995) http://mek.oszk.hu; *Erdélyi sors* (szociográfiai írások, NIS Kiadó, Kv., 1996) http://mek.oszk.hu/02000/02067; *Tanítók nyomában* (riportkönyv, NIS Kiadó, Erdélyi Kiskönyvtár 20-21, Kv., 1996) http://mek.oszk.hu ; I*llemszótár* (Erdélyi Híradó Lap- és Könyvkiadó, Kv., 1997) http://mek.oszk.hu/01500/01552 ; *Szerenád* (kisprózai írások, Erdélyi Híradó Lap- és Könyvkiadó, Kv., 1997) http://mek.oszk.hu/01300/0153 , *Üdv.* (versek, Stúdium Könyvkiadó, Kv. 1999, a szerző rajzaival) http://mek.oszk.hu; *Létszó* (versek, Stúdium Könyvkiadó, Kv.2001) http:/ mek. oszk. hu/ 01200/01278 ; *Az ismert katona*,(különféle cenzúrázás után helyreállított második kiadás, Stúdium Könyvkiadó, 2002) http://mek.oszk.hu; *Magyar dolgok*, közírások ( NIS kiadó, Erdélyi Kiskönyvtár 22., 2002) http://mek.oszk.hu/01900/01927 ; *Az Egyetemes Magyar Képzőművészeti Egyesület Stockholm,* monográfia, magánkiadás, 2003; *Svédországi magyarító szószedet*, LSZM Kiadó, Debrecen, 2004, http://mek.oszk.hu/01500/01527 ; *Kollégiumok, Képeslapok* - http://mek.oszk.hu/01300/01353 ; *És* -versek, jelenetek, töprengések, Stúdium Könyvkiadó Kolozsvár, 2005, <http://mek.oszk.hu/01900/01914> ; Tar Károly válogatott írásai – (22 kötet) CD-lemezen, Ághegy-Liget Baráti Társaság kiadása, Stockholm,2005; Kutyatár, Irodalmi Jelen Könyvek, Arad, 2005, <http://mek.oszk.hu/01900/01940> ; *Az ismert katona* (színjáték két felvonásban) Ághegy, 11-13 és 14-15. szám; *Szerenád dobra, cintányérra és egyéb ütőhangszerekre,* Különdíjas regény, Irodalmi Jelen Könyvek, 2007, Arad és Hangos könyv az Ághegy-Liget Társaságának kiadásában, *Száraz oázis,*  színjáték sorozat, 2009; Ághegy Könyvek–*Erdélyi Szépmíves Céh* – Ághegy Könyvek és MEK: http://mek.oszk.hu/01900/01926 2010; *Mesés közlekedés*, gyermekkönyv, Mayer Hella rajzaival, AB-ART, 2010, http://mek.oszk.hu/02000/02038; *Itt és ott ,* versek-Ághegy Könyvek, 2011; <http://mek.oszk.hu/05900/05941>; *Erdélyi mézeskalács*, lírai receptkönyv (Lektorálta: Dr. Kós Károly), Méry Ratio, 2011; http://mek.oszk.hu/01700/01705; *Pánik*, regény, Ághegy Könyvek, 2013, Erdélyi Kiskönyvtár, 2014, <http://mek.oszk.hu/08300/08311> ; *Táncház*, gyermekversek Pusztai Péter rajzaival, Ághegy Könyvek, 2012, <http://mek.oszk.hu/01200/01277>; *Nem így akartuk* (id. Tar Károly), Erdélyi kiskönyvtár, NIS Kiadó, 2012, <http://mek.oszk.hu/10800/10881>; *Firka-irka*, gyermekversek Pusztai Irina rajzaival, 2013; *Ami eszembe jut*, kisprózai írások, Ághegy Könyvek, 2013, <http://mek.oszk.hu/10200/10246> ; Erdélyi kiskönyvtár, 2013; *Est* –válogatott versek, 2019, – Ághegy Könyvek, második bővített kiadás.; Kavart kevert – válogatott kisprózai írások,kisprózai írások, 2019; *Voltam* – emlékiratok – pentalógia – Első könyv: *A Boldog utcán innen,* Második könyv*: Saját lábon*, Harmadik könyv: *Ezer kilométerekkel,* Negyedik könyv: *Északi fényben,* Ötödik könyv: *Summa summarum*, 2019.

**Kis példányszámú ajándékkönyvei:**

Summa I. *A Boldog utcán innen*, önéletrajzi regény, 2013, http://mek.oszk.hu/10400/10479/; Summa II. *Saját lábon*, önéletrajzi regény, [http://mek.oszk.hu/11000/4](http://mek.oszk.hu/11000/11074); Summa III. *Ezer kilométerekel-1*, önéletrajzi regény, 2014. *Hajnalban vadnyuszik ablakom alatt*, regény, Ághegy Könyvek, 2013, Erdélyi kiskönyvtár, 2014, *Vers-kép* - Moritz Lívia festményeivel, Ághegy Könyvek, <http://mek.oszk.hu/12000/12000>, 2014; *Játékos torna,* Soó Zöld Margit rajzaival, 2014; *Titoktár*, jegyzetek, Ághegy Könyvek, 2014; *Kedves könyveim könyve*, esszék; 2014;

**Antológiákban:** *Egyszer mindenkit szólítanak*, Romániai magyar elbeszélők, Dacia könyvkiadó, Kolozsvár, 1984, Korunk évkönyv, 1988 *Körkép*, Harmincegy mai magyar író kisprózája, Magvető Könyvkiadó, Budapest, 199l, *Csillagszóró,* Szabadság, Kolozsvár, 1992.

**Fordítások**:

Werner Aspeström: Jégjelentés (Israport), (Ister Kiadó, Bp. 1999), http://mek.oszk.hu/00200/00264. Dohi Alex: *Altermundia*, versek, fordítás Ághegy Könyvek, 2009. Dohi Alex: *Illatok könyve*, versek, Ághegy Könyvek, 2000, Dohi Alex: *Definiciók könyve*, fordítás, 2010; Tomas Tranströmer: *A nagy rejtély,* Den stora gåtan) versek, fordítás, 2013; Hommage Tomas Tranströmer, Ághegy Műhely, 2014.

**Nyomdában:**

*Az ismert katona igaz története* – tényregény. Erdélyi Kiskönyvtár, 2021, NIS Kiadó, Kolozsvár. *Helyőrségben* – publicisztika, I. Itthon Erdélyi Kiskönyvtár, 2021, NIS Kiadó, Kolozsvár. *Helyőrségben* – publicisztika, II. Otthon Erdélyi Kiskönyvtár, 2021, NIS Kiadó, Kolozsvár.

**Ajánlás**

**Tar Károly** hosszú évek óta a svédországi magyar irodalom egyik meghatározó alakja. Erdélyből Svédországba költözve folytatta azt az írói pályát, amely már Romániában is jelentős volt. Írói munkásságában kiemelkedően izgalmas az erdélyi lét és az attól gyökeresen eltérő svéd valóság kettősségének megélése, és ábrázolása. Különösen figyelemre méltó az is, hogy irodalomszervezői tevékenységét is képes folytatni abban az új közegben, amely a magyar irodalmi élet perifériájára szorul, s képes volt létrehozni és felépíteni az Ághegy folyóiratot, mely az északi magyar művészek tevékenységének egyfajta átfogó gyűjteményévé vált, s amely későbbi irodalmi kutatások forrása lehet.

Felvételét a Szépírók Társaságába melegen ajánlom.

Lipcsey Emőke

író, költő, műfordító